text: Tæt tåge venter i morgentrafikken
  11 januar 2018 kl. 04.22
  Torsdag venter tæt tåge mange steder trafikanterne. På motorvejsbroen over Vejle Fjord er sigtbarheden så nedsat, at hastighedsgrænsen er 80 kilometer i timen.
  Der er plusgrader i luften og meget våde veje og landskab. Det skaber mange steder tæt tåge, som nedsætter sigtbarheden kraftigt.
  På Vejle Fjordbroen regulerer sigtbarheden automatisk den skiltede hastighedsbegrænsning på broen, hvor den maksimale lovlige hastighed er 110 kilometer i timen - men tidlig torsdag morgen var fartgrænsen nede på 80.
  Der er også områder, hvor sigtbarheden er normal - men pludselig kører man ind i en i tågebanke. 
  Resten af torsdagen forventer DMI, at det bliver skyet, diset eller tåget vejr med temperaturer mellem 2 og 4 grader.
  Der er meldinger om tæt tåge i banker rundt om i hele Syd- og Sønderjyllands politikreds. Kom hjemmefra i god tid, kør forsigtigt og pas på hinanden derude. Godmorgen fra vagtchefen. #politidk
  
  